กกต.สั่งตรวจสอบคลิปกรณีสมัครเป็นสมาชิกพรรคพลังประชารัฐแล้ว ย้ำหาข้อมูลรอบด้าน หากมีมูลจะตั้งคณะทำงานไต่สวนทันที
กกต.สั่งตรวจสอบกรณีคลิปสมัครเป็นสมาชิกพรรคพลังประชารัฐแล้ว ย้ำหาข้อมูลรอบด้าน หากมีมูลจะตั้งคณะทำงานไต่สวนทันที        พันตำรวจเอก? จรุงวิทย์ ภุมมา เลขาธิการกกต. แถลงสรุปผลการเลือกสว.ระดับจัวหวัดว่า มีผู้ได้รับเลือกระดับจังหวัดจำนวนทั้งสิ้น 2,746 คน แยกเป็นเพศชาย 2,116 คนและเพศหญิง 630 คนโดยเป็นการสมัครด้วยตนเอง 2,294 คนและองค์กรเป็นผู้แนะนำ 452 คน ซึ่งจังหวัดที่มีผู้ได้รับเลือกระดับจังหวัดมากที่สุด 5 อันดับแรก คือ? กรุงเทพมหานคร รองลงมา คือ? นครราชสีมา ราชบุรี ปทุมธานี และสงขลา โดย? กกต.จะดำเนินการคัดเลือกระดับประเทศในวันที่ 27 ธันวาคมนี้ต่อไป? พร้อมย้ำว่า ในการคัดเลือกระดับจังหวัดที่ผ่านมา ยังมีผู้สมัครที่ผ่านการคัดเลือกมารายงานตัวไม่ทันตามเวลาที่กำหนด จึงขอเตือนผู้สมัครให้รีบเดินทางมาก่อนเวลาที่เปิดให้รายงานตัว ในเวลา 8:00น.? ถึง 9:00น.? ตรง เท่านั้น ไม่เช่นนั้นจะถือว่าสละสิทธิ์         เลขาธิการ? กกต. กล่าวด้วยว่า ได้รายงานกรณีปัญหาเรื่องโต๊ะจีนระดมทุน และกรณีให้ประชาชนที่รับบัตรสวัสดิการแห่งรัฐ?แล้วต้องสมัครสมาชิกพรรคพลังประชารัฐให้? กกต.รับทราบแล้ว ซึ่งกกต.ได้ย้ำถึงแนวทางการทำงานว่า หากกรณีมีเหตุอันควรสงสัย? ว่าจะเป็นการกระทำที่เข้าข่ายจะขัดต่อกฎหมายและทำให้การเลือกตั้งไม่สุจริต ต้องตรวจสอบหลักฐานทันที ถ้าเห็นว่ามีมูล ก็ให้เรื่องต่อกกต. เพื่อตั้งคณะกรรมการไต่สวนต่อไป ซึ่งในกรณีของโต๊ะจีนระดมทุน         เลขา?ธิการ กกต. ยอมรับว่า ถ้ากระทำผิดจริง จะเป็นความผิดทางอาญา แต่อาจจะไม่เกี่ยวกับพรรค แต่สำหรับกรณีคลิป หากกระทำผิดจริง ก็จะเข้าข่ายขัดพระราชบัญญัติประกอบรัฐธรรมนูญว่าด้วยพรรคการเมือง ซึ่งมีโทษสูงสุด? คือ? ยุบพรรค อย่างไรก็ตาม ขณะนี้เจ้าหน้าที่ในส่วนท้องถิ่นได้ติดตามข้อมูลแล้ว และได้กำชับให้เร่งรัดดำเนินการ ซึ่งจะมีกรอยเวลาในการตรวจสอบข้อเท็จจริง 30-60 วัน แล้วแต่ความยากง่ายของกรณี